אובונטו (לינוקס)

המונח "אובונטו" מפנה לכאן. לערך העוסק בפילוסופיה אפריקאית, ראו אובונטו (פילוסופיה). אוּבּוּנטוּ (אנגלית: Ubuntu) היא מערכת הפעלה והפצת גנו/לינוקס חופשית בקוד פתוח המבוססת על דביאן. ההפצה מומנה ברובה על ידי היזם הדרום אפריקני מרק שאטלוורת' ושוחררה ב-20 באוקטובר 2004 (גרסה Warty Warthog 4.10). אובונטו מוצעת בשלוש מהדורות רשמיות: Ubuntu Desktop למחשבים אישיים Ubuntu Server לשרתים ולענן Ubuntu Core לאינטרנט של הדברים. גרסה חדשה של אובונטו יוצאת בכל שישה חודשים וגרסאות עם תמיכה לטווח ארוך יוצאות בכל שנתיים. אובונטו מפותחת, משווקת ומופצת על ידי חברת קנוניקל והקהילה במודל מריטוקרטי. קנוניקל מספקת עדכוני אבטחה ותמיכה בחינם לכל גרסה מתאריך השחרור ועד לתאריך הנטישה. לקנוניקל הכנסות ממכירת שירותי פרימיום הקשורים לאובונטו. ההפצה פותחה על מנת לספק מענה ראוי לצורכי המשתמשים הביתיים ועל כן אחת ממטרותיה היא להפוך את לינוקס לזמין וקל לשימוש. המערכת מופצת כשעליה מותקנות מראש תוכניות רבות כגון: תוכנת הדואר האלקטרוני מוזילה ת'נדרבירד, דפדפן האינטרנט מוזילה פיירפוקס, חבילת יישומים משרדיים ליברה אופיס ועוד. אובונטו, שעל שמה קרויה התוכנה, היא פילוסופיה אתית הומניסטית המתמקדת באמון ובקרבה שבין כל אדם לרעהו, פילוסופיה זו מהווה עקרון חשוב לשבטי הזולו והקוסה. אובונטו בנויה על הארכיטקטורה והתשתית של דביאן ומורכבת מגרסאות לשרתים, לאינטרנט של הדברים ולמחשבים אישיים. גרסה חדשה של אובונטו יוצאת בכל שישה חודשים וכל גרסה מקבלת תשעה חודשים של תמיכה בחינם עם עדכוני אבטחה ותיקוני באגים. גרסה עם תמיכה לטווח ארוך יוצאת בכל שנתיים ומקבלת תמיכה לחמש שנים. הגרסה הראשונה של אובונטו פורסמה ב-20 באוקטובר 2004 (גרסה Warty Warthog 4.10) והייתה במימון של היזם הדרום אפריקני מרק שאטלוורת' (Mark Shuttleworth). בדומה לדביאן, אובונטו משתמשת בחבילות תוכנה מסוג deb ובכלי ניהול חבילות כגון APT, וכן מנהל החבילות של אובונטו - Ubuntu Software. ב-8 ביולי 2005 הודיעה חברת קנוניקל על הקמת קרן אובונטו. למען מטרה זו סיפק שאטלוורת' מימון ראשוני בסך 10 מיליון דולרים. לקרן מספר מטרות עיקריות: הבטחת התמיכה והפיתוח בכל הגרסאות העתידיות (שלוש שנות תמיכה לגרסאות שולחן עבודה וחמש שנות תמיכה לגרסאות שרת). שמירה על ההפצה כתוכנה חופשית. הבטחת ההמשכיות של פרויקט אובונטו. עד גרסה 11 של אובונטו, סביבת שולחן העבודה ששימשה את אובונטו הייתה GNOME בגרסה 2. החל מגרסה זו, הוחלף ממשק המשתמש ב־Unity. מאז אובונטו 17.10, GNOME 3 חזר להיות הממשק המשתמש הגרפי המגיע כברירת מחדל עם אובונטו בעוד שיוניטי הוא ברירת המחדל בגרסאות הישנות שעדיין נתמכות. ב-8 באפריל 2017 שאטלוורת' כתב "אנחנו נשקיע באובונטו GNOME עם הכוונה לספק ממשק GNOME נפלא. אנחנו עוזרים למפתחי אובונטו GNOME, לא ליצור משהו שונה או מתחרה עם המאמץ. בזמן שאני נרגש מרעיונות העיצוב ביוניטי, ומקווה ש־GNOME יהיה יותר פתוח עבורם עכשיו, אני חושב שאנו צריכים לכבד את מנהיגות העיצוב של GNOME על ידי קבלת GNOME בדרך שבה GNOME רוצים אותו. התפקיד שלנו בזה, כרגיל, נצטרך לוודא ששדרוגים, אינטגרציות, אבטחה, ביצועים וכל החוויה היא נהדרת." שאטלוורת' גם ציין שקנוניקל תפסיק את הפיתוח של אובונטו לסמארטפונים וטאבלטים. 2005: בכנס LinuxWorld Conference and Expo שנערך בלונדון, זכתה אובונטו בפרס הקורא (Reader Award) על היותה הפצת הלינוקס הטובה ביותר. 2006: נאובונטו בחרה כהפצת השנה של קהילת LinuxQuestions.org. ב-1 במאי 2007 הודיעה חברת Dell שהפצת אובונטו תהיה מערכת ההפעלה הראשית במחשביה השולחניים והניידים. 2007: אובונטו הוטמעה כמערכת ההפעלה הראשית של הפרלמנט הצרפתי ומשטרת צרפת. 2007: בכנס InfoWorld's, זכתה אובונטו בפרס בוסי (Bossie) על היותה הפצת הקוד הפתוח הטובה ביותר. 2009: משרד החינוך והמדע של מקדוניה הודיע שהפצת אובונטו תהיה מותקנת ב-180,000 כיתות והמליץ להשתמש בה. 2012: ממשלת איסלנד השיקה פרויקט חיסכון בעלויות בו מספר סוכנויות ממשלתיות ובתי ספר יחלו שימוש בהפצת אובונטו. ינואר 2014: רשות האבטחה של בריטניה (CESG), דיווחה כי גרסת 12.04 LTS של ההפצה הייתה היחידה שעברה 9 מתוך 12 בדיקות אבטחה ללא סיכונים משמעותיים. 2015: קנוניקל הודיעה שלהפצת אובונטו יש כ־40 מיליון משתמשים שולחניים. התקנת ברירת מחדל של אובונטו כוללת מגוון רחב של תוכנות כגון: LibreOffice, Firefox, Thunderbird, Transmission ועוד מספר משחקים קלים כגון סודוקו, שחמט ומה־ג'ונג. ניתן להתקין חבילות תוכנה נוספות דרך Ubuntu Software (שהיא חנות יישומים הדומה לApp Store של אפל או ל־Microsoft Store שב־Windows), דרך מנהל החבילות Synaptic, או מהטרמינל באמצעות שימוש בפקודה APT. ניתן גם להתקין חבילות snap ו־flatpak. אובונטו פועלת תחת הרישיון הציבורי הכללי של גנו וכל התוכנות המותקנות כברירת מחדל זמינות בחינם. בנוסף, אובונטו מתקין כמה מנהלי התקן לחומרה הזמינים בפורמט בינארי בלבד אך מפאת היותן בלתי חופשיות, חבילות כאלה מסומנות כמוגבלות ("Restricted"). המטרה של אובונטו היא להיות כמה שיותר בטוחה מרגע התקנתה. התוכנות של המשתמש רצות עם פריבילגיות נמוכות ולא יכולות לפגוע במערכת ההפעלה ובקובצי המשתמש. כחלק מהגברת האבטחה, כלי ה־sudo נועד כדי לתת פריבילגיות זמניות לביצוע משימות מנהליות בזמן שחשבון ה־root נשאר נעול (ובכך גם יורד הנטל מהמשתמש לגשת לחשבון ה־root בכל התקנת תוכנה) גם PolicyKit מעורב במערכת ההפעלה. רוב הפורטים נשארים סגורים כדי למנוע פריצות. באובונטו יש חומת אש המאפשרת למשתמשים שמתקינים שרתי רשת לשלוט בגישה אליהם. אובונטו גם תומך בהצפנת דיסק מלאה. דרישות המערכת משתנות לפי הגרסה. לאובונטו 18.04 LTS מומלץ מחשב עם מעבד 2GHz ושתי ליבות, 2GB זיכרון, 25GB שטח אחסון פנוי בכונן קשיח, מסך ברזולוציית 1024*768 וחיבור לאינטרנט. למחשבים פחות חזקים יש הפצות אובונטו אחרות כמו לובונטו וזובונטו. אובונטו תומך גם בארכיטקטורת ARM ו־Power. הדרך הטיפוסית להתקנת אובונטו היא באמצעות תקליטורי אתחול והן ניתנות להורדה כתמונת ISO. תמונות אלה נצרבות על תקליטור DVD או כונן USB. הרצת אובונטו בדרך הזאת בדרך כלל איטית יותר מלהריץ על כונן קשיח אך הרצה דרך תקליטור אתחול לא נוגעת במידע של המחשב אלא אם כן היא מקבלת הוראה מהמשתמש. אם המשתמש בוחר להפעיל את תקליטור האתחול מאשר לפתוח את אשף ההתקנה בזמן האתחול, עדיין יש את האפשרות לפתוח את Ubiquity כדי להתקין את אובונטו גם אחרי האתחול לסביבה החיה. קובצי ISO של כל הגרסאות של אובונטו זמינים להורדה באתר האינטרנט של אובונטו. חבילות התוכנה של הפצת אובונטו מחולקות לארבעה מאגרים שונים כדי לשקף את ההבדלים ברמת הרישוי וזמינות התמיכה, היישומים שאינם נתמכים על ידי חברת קנוניקל מתעדכנים על ידי חברי הקהילה. להלן ארבעת המאגרים: Main (ראשי) - מאגר לתוכנות חופשיות העומדות בתנאי הרישיון של אובונטו והנחיות התוכנה של דביאן. מאגר זה מכיל בתוכו גם גופנים, קושחה, וקבצים בינארים בהם ניתן לעשות שימוש ללא רישוי. Restricted (מוגבל) - מאגר למנהלי התקנים שאינם חופשיים, התמיכה בהם מוגבלת מפאתי חוסר גישה אל קוד המקור. Universe (עולמי) - מאגר לתוכנות מסחריות העומדות בתנאי הרישיון של אובונטו והנחיות התוכנה של דביאן. Multiverse (רב עולמי) - מאגר לתוכנות העשויות להפר חוקי פטנטים או זכויות יוצרים בארצות הברית ומדינות נוספות. המאגר הראשי והמוגבל מספקים את כל התוכנות הנדרשות לשימוש במערכת ההפעלה הסטנדרטית. להפצת אובונטו הסכמי רישוי לתוכנות מסחריות צד־שלישי בעזרתם מקבלת קנוניקל אישור להתקנת תוכנות מסחריות כגון: דפדפן האינטרנט אופרה (Opera) ונגן המדיה RealPlayer בהפצות השונות. תוכנות מסחריות שלא פותחו על ידי קנוניקל או הקהילה הרשמית של אובונטו זמינות להורדה באמצעות חנות התוכנה (Ubuntu Software) המכילה מגוון כלים, מקודדי מדיה תוכנות להפעלת סרטים ומשחקים שונים. חברת קנוניקל היא התומכת הראשית בפרויקט של אובונטו והחל מחודש אוקטובר 2004 מפרסמת גרסה חדשה של ההפצה אחת לשישה חודשים. כמו כן, אחת לשנתיים משחררת החברה גרסה לטווח ארוך (LTS), לכל גרסה שם קוד ומזהה גרסה המורכב מהשנה וחודש השחרור. גרסאות לטווח קצר נתמכות למשך 9 חודשים. גרסאות לטווח ארוך נתמכות למשך 5 שנים. דרישות המערכת המינימליות הן: זיכרון וירטואלי בנפח 512 מגה בייט, מעבד בעל ארכיטקטורת 32 סיביות ודיסק קשיח עם מינימום 1.75 ג׳יגה בייט פנויים. הגרסה המומלצת עבור רוב המשתמשים ונתמכת באופן רשמי על ידי קנוניקל, היא גרסת Ubuntu Desktop, המיועדת למחשבים שולחניים וניידים. החל מגרסת Artful Aardvark 17.10 סביבת שולחן העבודה הוחלפה לממשק GNOME, בניגוד לגרסאות קודמות בהן היה Unity לסביבת שולחן העבודה שהוגדרה כברירת מחדל. לאובונטו גרסאות שונות המתחלקות בין שתי קבוצות: גרסאות רשמיות - תתי גרסאות המפותחות על ידי הקהילה הרשמית. גרסאות שאינן רשמיות - נגזרת של אובונטו המפתחת על ידי גופים פרטיים, קבוצות וארגונים שאינם שייכים לפרויקט אובונטו. מרכז התוכנה של אובונטו BackTrack יוניטי Launchpad וינוקס Ubuntu Touch פדורה (הפצת לינוקס) Arch Linux אתר האינטרנט הרשמי של אובונטו (באנגלית) אובונטו, ברשת החברתית פייסבוק אובונטו, ברשת החברתית אקס (טוויטר) אובונטו, ברשת החברתית אינסטגרם אובונטו, ברשת החברתית LinkedIn אובונטו, הבלוג הרשמי בחירה בהפצת אובונטו כהפצת השנה - LinuxQuestions.org (אנגלית) Canonical, Licensing | Ubuntu, www.ubuntu.com (באנגלית) Canonical, Our mission | Ubuntu, www.ubuntu.com (באנגלית) Canonical, Debian | Ubuntu, www.ubuntu.com (באנגלית) Canonical, Ubuntu PC operating system | Ubuntu, www.ubuntu.com (באנגלית) Canonical, Ubuntu Server - for scale out workloads | Ubuntu, www.ubuntu.com (באנגלית) Canonical, Ubuntu Core | Ubuntu, www.ubuntu.com (באנגלית) Canonical, About the Ubuntu project | Ubuntu, www.ubuntu.com (באנגלית) Releases - Ubuntu Wiki, wiki.ubuntu.com LTS - Ubuntu Wiki, wiki.ubuntu.com Canonical, Governance | Ubuntu, www.ubuntu.com (באנגלית) Canonical, Release end of life | Ubuntu, www.ubuntu.com (באנגלית) Canonical, Support and management | Ubuntu, www.ubuntu.com (באנגלית) Canonical, Plans and pricing | Support | Ubuntu, www.ubuntu.com (באנגלית) "הכרזה על יצירת קרן אובונטו". 8 ביוני 2005. {{cite web}}: (עזרה) "Ubuntu 18.04 To Ship with GNOME Desktop, Not Unity - OMG! Ubuntu!". OMG! Ubuntu! (באנגלית אמריקאית). 2017-04-05. נבדק ב-2018-07-10. כריסטינה מקנזי, AFP, משטרת צרפת עוברת ללינוקס, באתר ynet, 30 בינואר 2008 "רכיבי אובונטו". "רישיון אובונטו". "פורמטים חופשיים באובונטו". תיעוד הקהילתי של אובונטו. "Ubuntu Technical Board Looks at Shuttleworth's Proposal for Release Management Methodology". "הערות הוצאה של גרסה נוכחית: דרישות חומרה". "הכרזה על אובונטו 4.10". לינמגזין. אורכב מ-המקור ב-2008-04-29. נבדק ב-2007-05-28. "5.04 הערות הוצאה". 2005-04-08. אורכב מ-המקור ב-2008-04-30. נבדק ב-2007-05-28. "יצאה גרסה 5.10 של אובונטו". אורכב מ-המקור ב-2008-04-29. נבדק ב-2007-05-28. "אובונטו 5.10 הערות הוצאה". "אובונטו 6.06 תל"א הערות הוצאה". "אובונטו 6.10". אורכב מ-המקור ב-2006-11-15. נבדק ב-2007-05-28. "אובונטו 6.10 הערות הוצאה". "אובונט 7.04". אורכב מ-המקור ב-2007-06-01. נבדק ב-2007-05-28. "לוח זמנים לגרסה 7.10 - אובונטו ויקי". "הכרזה על גאטסי גיבון". אורכב מ-המקור ב-2009-02-19. נבדק ב-2007-05-28. "Shooting for the Perfect 10.10 with Maverick Meerkat". הודעה על המעבר ל-LXQt בהפצה Lubuntu בגרסה 18.10, מתוך אתר ההפצה Mythbuntu Linux Is No More, the Distribution Has Been Officially Discontinued, מתוך אתר softpedia